b'\n_START_ARTICLE_\nBaranja (regija)\n_START_SECTION_\nEtimologija\n_START_PARAGRAPH_\nIme regije najvjerojatnije dolazi od slavenske rije\xc4\x8di \xe2\x80\x9ebara\xe2\x80\x9d, iz \xc4\x8dega se mo\xc5\xbee zaklju\xc4\x8diti da naziv regije zna\xc4\x8di zemlja bara tj. \xe2\x80\x9emo\xc4\x8dvarna zemlja\xe2\x80\x9d. Veliki dio regije \xc4\x8dine mo\xc4\x8dvare, kao \xc5\xa1to je Park prirode Kopa\xc4\x8dki rit na jugoistoku Baranje u Hrvatskoj. Ime Baranje prema jednima dolazi od rije\xc4\x8di Brangna. Prema drugim izvorima ka\xc5\xbeu da Baranja bila je osobno ime Brana ili Brangna.\n_START_SECTION_\nPovijest\n_START_PARAGRAPH_\nTijekom povijesti, Baranja je bila dio Rimskog Carstva, Hunskog carstva, Ostrogotskog kraljevstva, Langobardskog kraljevstva, Avarskog kraljevstva, Frana\xc4\x8dkog carstva, Blatonskog Ko\xc5\xa1tela, Bugarskog carstva, Kraljevine Ugarske, Osmanskog Carstva, Habsbur\xc5\xa1ke monarhije, Austrijskog carstva i Austro-Ugarske. Od 1918./1921., ova regija podijeljena je izme\xc4\x91u Ma\xc4\x91arske i Kraljevine Srba, Hrvata i Slovenaca._NEWLINE_Prostor Baranje, naselili su Slaveni u 6. stolje\xc4\x87u, a od 9. stolje\xc4\x87a ona je dio Blatonskog Ko\xc5\xa1tela, slavenske politi\xc4\x8dke tvorevine. Nakon dolaska Ma\xc4\x91ara na ovo podru\xc4\x8dje u 9. stolje\xc4\x87u, stvorena je Baranjska \xc5\xbeupanija u 11. stolje\xc4\x87u, kao jedna od prvih \xc5\xbeupanija unutar Ugarske. Dolaskom turskih osvaja\xc4\x8da u 16. stolje\xc4\x87u, Baranja je priklju\xc4\x8dena Moha\xc4\x8dkom sand\xc5\xbeaku, \xc4\x8dije je sjedi\xc5\xa1te bilo u Moha\xc4\x8du. Krajem 17. stolje\xc4\x87a, Baranju su zauzeli Habsburzi i priklju\xc4\x8dili Ugarskoj. Za vrijeme revolucije 1848. godine, granice Srpske Vojvodine uklju\xc4\x8divale su Baranju, ali srpska vojska nije uspjela kontrolirati regiju. Raspadom Austro-ugarske, dana\xc5\xa1nji hrvatski dio Baranje dolazi u sastav Vojvodine, unutar Dr\xc5\xbeave Slovenaca, Hrvata i Srba. Takvo stanje ostaje i nakon ujedinjenja sa Kraljevinom Srbijom, kada postaje dio Kraljevine SHS._NEWLINE_Prema Trianonskom sporazumu 1920. godine, je slu\xc5\xbebeno podru\xc4\x8dje Baranje podijeljeno izme\xc4\x91u Ma\xc4\x91arske i Kraljevine SHS, ali je cijela regija de facto ostala pod upravom Kraljevine SHS sve do 1921. godine. 14. kolovoza 1921. godine, kratkotrajno je progla\xc5\xa1ena  Srpsko-ma\xc4\x91arska republika Baranja-Baja koja je uklju\xc4\x8divala Baranju i sjeverni dio Ba\xc4\x8dke. Do 21. do 25. kolovoza 1921. ovaj teritorij je opet podijeljen izme\xc4\x91u Ma\xc4\x91arske i Kraljevine SHS, kako je bilo i predvi\xc4\x91eno Trianonskim sporazumom. Sjeverni dio Baranje je u Ma\xc4\x91arskoj postao Baranjska \xc5\xbeupanija, dok je ju\xc5\xbena Baranja bila dio Ba\xc4\x8dke \xc5\xbeupanije od 1918. do 1922., pa Ba\xc4\x8dke oblasti od 1922. do 1929., te na kraju Dunavske banovine u sastavu Kraljevine Jugoslavije. Godine 1941., jugoslavenski dio Baranje je okupirala Ma\xc4\x91arska, ali je podru\xc4\x8dje vra\xc4\x87eno Jugoslaviji 1944. godine._NEWLINE_Od 1945. godine, ju\xc5\xbena Baranja je dio Socijalisti\xc4\x8dke Republike Hrvatske u sastavu SFR Jugoslavije. Godine 1991., ovo je podru\xc4\x8dje okupirano i uklju\xc4\x8deno u tzv. SAO Isto\xc4\x8dne Slavonije, Baranje i Zapadnog Srijema koja je bila dio srpske paradr\xc5\xbeave RSK na podru\xc4\x8dju Hrvatske. Nakon Oluje i  pada zapadnog dijela RSK, ovo je podru\xc4\x8dje od 1996., bilo dio prijelazne uprave UN-a za isto\xc4\x8dnu Slavoniju, Baranju i zapadni Srijem, a od 1998. godine je pod potpunom upravom Republike Hrvatske i danas je dio Osje\xc4\x8dko-baranjske \xc5\xbeupanije.'